CELEX: C2004/146/02
Language: el
Date: 2004-05-29 00:00:00
Title: Υπόθεση C-162/04: Προσφυγή της Δημοκρατίας της Φινλανδίας κατά της Επιτροπής των Ευρωπαϊκών Κοινοτήτων που ασκήθηκε στις 31 Μαρτίου 2004

29.5.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 146/1
            
         Προσφυγή της Δημοκρατίας της Φινλανδίας κατά της Επιτροπής των Ευρωπαϊκών Κοινοτήτων που ασκήθηκε στις 31 Μαρτίου 2004
   (Υπόθεση C-162/04)
   (2004/C 146/02)
   Η Δημοκρατία της Φινλανδίας, εκπροσωπούμενη από τον A. Guimaraes-Purokoski, με τόπο επιδόσεων στο Λουξεμβούργο, άσκησε ενώπιον του Δικαστηρίου των Ευρωπαϊκών Κοινοτήτων στις 31 Μαρτίου 2004 προσφυγή κατά της Επιτροπής των Ευρωπαϊκών.
   Η προσφεύγουσα ζητεί από το Δικαστήριο:
   κυρίως:
   
               i)
            
            
               να ακυρώσει την απόφαση 2004/136/ΕΚ της Επιτροπής, της 4ης Φεβρουαρίου 2004, σχετικά με τον αποκλεισμό από την κοινοτική χρηματοδότηση ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) (1), καθόσον αφορά τη Φινλανδία·
            
         
               ii)
            
            
               να καταδικάσει την Επιτροπή στα δικαστικά έξοδα.
               επικουρικώς:
            
         
               iii)
            
            
               να ακυρώσει την απόφαση 2004/136/ΕΚ της Επιτροπής, της 4ης Φεβρουαρίου 2004, σχετικά με τον αποκλεισμό από την κοινοτική χρηματοδότηση ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), καθόσον η απόφαση αυτή αναφέρει ποσό 3.194.596 ευρώ·
            
         
               iv)
            
            
               να καταδικάσει την Επιτροπή στα δικαστικά έξοδα.
            
         Λόγοι και κύρια επιχειρήματα
   Η Φινλανδία θεωρεί ότι, εκδίδοντας την επίδικη απόφαση, η Επιτροπή:
   
               i)
            
            
               εφάρμοσε εσφαλμένως το άρθρο 9, παράγραφος 2, του κανονισμού 3887/92 (2) και εκτίμησε εσφαλμένως την κατάσταση της Βόρειας Καρελίας. Η Επιτροπή δεν απέδειξε ότι το φινλανδικό σύστημα ελέγχου των ενισχύσεων επιφανείας ενέχει μη αμελητέα κενά στη Βόρεια Καρελία και ότι οι φινλανδικές αρχές δεν έλαβαν τα επιβαλλόμενα από την Επιτροπή διορθωτικά μέτρα·
            
         
               ii)
            
            
               εκτίμησε εσφαλμένα την κατάσταση στη Βόρεια Οστροβοθνία, στο Βόρειο Savo, στην κεντρική Φινλανδία, στο Kainuu και στη Λαπωνία. Η Επιτροπή δεν απέδειξε ότι το φινλανδικό σύστημα ελέγχου των ενισχύσεων επιφανείας ενέχει μη αμελητέα κενά στις εν λόγω περιοχές και ότι οι φινλανδικές αρχές δεν έλαβαν τα επιβαλλόμενα από την Επιτροπή διορθωτικά μέτρα·
            
         
               iii)
            
            
               προσέβαλε την αρχή της αναλογικότητας επεκτείνοντας την επίμαχη απόφαση, πέραν της Βόρειας Καρελίας, στη Βόρεια Οστροβοθνία, στο Βόρειο Savo, στην κεντρική Φινλανδία, στο Kainuu και στη Λαπωνία. Tέλος,
            
         
               iv)
            
            
               δεν απέδειξε ότι οι διαδικασίες των μέτρων που έτυχαν εφαρμογής στο καθεστώς ελέγχου των ενισχύσεων επιφανείας στη Βόρεια Καρελία, στη Βόρεια Οστροβοθνία, στο Βόρειο Savo, στην κεντρική Φινλανδία, στο Kainuu και στη Λαπωνία αντίκεινται στο κοινοτικό δίκαιο.
            
         
      (1)  ΕΕ L 40, σ. 31.
   
      (2)  Κανονισμός (ΕΟΚ) 3887/92 της Επιτροπής, της 23ης Δεκεμβρίου 1992, για τις λεπτομέρειες εφαρμογής του ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων (ΕΕ L 391, σ. 36).